มีประจำเดือนครั้งสุดท้ายวัรที่ 14 พ.ย. ประจำเดือนหายไปประมาณ 17 วัน ซื้อที่ตรวจมาตวาจไม่ท้อง เมื่อคืนมีอะไรกันกับแฟน ตอนเช้ามามีเลือดออกคล้ายประจำเดือนเป็นสีเเดงสด มีปวดท้องน้อยร่วมด้วย ไม่ได้กินยาคุมกำเนิด เคยแท้งไปเมื่อเดือนมิถุนาที่แล้ว แบบนี้ปกิไหมค่ะ กลัวมีแล้วตรวจไม่เจอแล้วแท้งอีก
สวัสดีค่ะ Thongkham,หากประจำเดือนขาดไป 17 วันแล้ว และได้ตรวจหาการตั้งครรภ์อย่างถูกต้องแล้ว ไม่พบว่ามีการตั้งครรภ์ ก็แสดงว่าไม่ได้มีการตั้งครรภ์เกิดขึ้นค่ะ ดังนั้น เลือดที่ออกมาในตอนเช้าร่วมกับอาการปวดท้องน้อย อาจเป็นประจำเดือนที่เพิ่งเริ่มมาก็ได้ แนะนำควรสังเกตอาการต่อไปก่อน หากหลังจากนี้ มีเลือดออกนาน 2-7 วัน ก็ถือเป็นประจำเดือนที่ปกติดีค่ะ ส่วนการที่ประจำเดือนมาช้า ก็อาจเกิดจากสาเหตุต่างๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นแต่หากเลือดออกนานต่อเนื่องเกิน 10 วัน หรือมีปวดท้องน้อยมาก แนะนำควรไปพบสูติ-นรีแพทย์เพื่อหาสาเหตุอื่นๆ เช่น มีมดลูกอักเสบ เนื้องอกมดลูก เยื่อบุโพรงมดลูกหนาตัวผิดปกติ มะเร็งปากมดลูก เป็นต้น